
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru completarea Ordonanţei de urgenţă a Guvernului nr.190/2000 privind regimul metalelor preţioase în România, cu care comisia noastră a fost sesizată în fond cu adresa Biroului Permanent nr.39 din 14 aprilie 2003.

	PREŞEDINTE,

Prof. dr. Florin Georgescu




Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti  4.11.2003
Nr.22/232


RAPORT

asupra propunerii legislative pentru completarea Ordonanţei de urgenţă a Guvernului nr.190/2000 privind regimul metalelor preţioase în România
Cu adresa nr.232 din 14 aprilie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru completarea Ordonanţei de urgenţă a Guvernului nr.190/2000 privind regimul metalelor preţioase în România.
La întocmirea raportului s-a avut în vedere punctul de vedere al Guvernului, precum şi avizul Consiliului Legislativ.

Prezenta propunere legislativă are ca obiect de reglementare completarea Ordonanţei de urgenţă a Guvernului nr.190/2000 privind regimul metalelor preţioase şi pietrelor preţioase în România, în sensul scutirii de plată a taxelor de timbru judiciar pentru cererile şi acţiunile în justiţie privind redobândirea obiectelor din metale şi pietre preţioase preluate în mod abuziv de către autorităţile statului comunist în perioada 1946-1988.
La lucrările comisiei au participat 24 deputaţi, din totalul de 25 membri ai comisiei.

In urma examinării propunerii legislative pentru completarea Ordonanţei de urgenţă a Guvernului nr.190/2000 privind regimul metalelor preţioase în România, în şedinţa din  4 noiembrie 2003, comisia a hotărât, cu 23 de voturi pentru şi 1 abţinere, respingerea, întrucât prevederea este cuprinsă la punctul 17 din Legea nr.362/2003 privind aprobarea Ordonanţei Guvernului nr.24/2003 pentru perfecţionarea cadrului legislativ privind regimul metalelor preţioase în România, publicată în Monitorul Oficial al României, Partea I, nr.679 din 26 septembrie 2003.

Prezenta propunere legislativă face parte din categoria legilor ordinare.

	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


          Experţi parlamentari:

          Onete Alexandru

          Măţan Ofelia

